Kopskote… | Perdebytjie se nes
Julie 9, 2015 perdebytjie	32 Kommentaar
met ‘n kamera.
Ek het ‘n boertjie dood aan jagtery,veral as dit vir trofeë is.Wat is meer grusaam as ‘n klomp lewelose gemonteerde dierekoppe, wat deur glasoë staar?Ek kan nie verstaan dat iemand ‘n behoefte het om dit te doen nie.Daar is geen verskil tussen hogere Zoeloes se “tradisionele” luiperdvelle en ‘n opgestopte dier van enige soort,wat pryk teen iemand se muur nie!
Hierdie praktyk behoort aan ‘n era wat verby is,maar steeds bly ‘n groep mense glo,dat dit macho is om ‘n arme dier af te maai met ‘n geweer.Die “gevretery” van die bok se eiertjies,hart,lewer…of wat ookal…om die jag van ‘n eerste bok te vier,is gewoon barbaars!
Daarom salueer ek Botswana,wat ‘n verbod op jag geplaas het.Dis hoogtyd dat Suid-Afrikaners wakker skrik en hierdie bedryf wortel en tak uitroei!
Niks en niemand ontsnap aan ouderdom nie.Hierdie luiperdmannetjie is meer as tien jaar oud en op sy laaste bene.
‘n Sterk jong luiperd is besig om die vorige een uit te stoot
Wil mens werklik hierdie koppe teen ‘n muur sien “pryk” om jou eie ego te streel!
Previous PostOerlandskap.Next PostVreemde Plant
32 thoughts on “Kopskote…”
Julie 9, 2015 om 1:33 nm
Ek stem 120% met jou saam Dina! Ek wens hulle wil dit ook verban hier by ons in SA. Regtig! Dit is ‘n grusame sport. Ek eet nie eers wildsvleis nie, vir daardie rede. Hoekom kan mense nie met hul kameras loop en ‘skiet’ nie? Net soos hierdie pragfoto’s van jou. Hierdie is iets om defnitief te waardeer. 😀
Julie 9, 2015 om 2:23 nm
Ek besef dat diere se getalle beheer moet word,veral waar hulle in klein areas ingedruk is,maar om te jag met teleskope en van bakkies af,is lui en onregverdigbaar!
Julie 9, 2015 om 2:33 nm
Ek dink meeste gebruik daardie ook maar net as verskoning Dina en moenie praat van teleskope en van bakkies af nie. Wat my erg die hel in maak is die kastige boogskutters. Dis mos deesdae groot pret. Ek noem nie enige van dit enigsins ‘sport’ nie.
Julie 9, 2015 om 2:36 nm
Dis die vieslikste besigheid…wat gaan aan met mense???Skiet boog na ‘n teiken en los die diere uit.Hoe bitter seer moet ‘n arme gekweste dier nie kry nie as die verwaande #$%#&blixem(skuus Perdeby moet hier vloek) met sy gesofistikeerde kontrepsie,die arme dier wond!!!
Julie 9, 2015 om 3:48 nm
Ek weet regtig nie Dina. Ek het al opgehou wonder daaroor. Regtig! Dis siek en onmenslik en dan noem hulle hulself ‘mense’.
Toemaar, ek kan net so lelik vloek en is reeds besig met ‘n post waarin ek ‘n paar vloekwoorde het, want meeste mense is net totaal vertraag en simpel!
Julie 9, 2015 om 3:52 nm
Hehe,klink my ons twee met die kort hare se humeure is ook vandag kort!
Julie 9, 2015 om 3:57 nm
hahahaha, jy praat! Party mense is maar net vieslik Dina en as dit kom by diere dan is my humeur bitter kort. 😀
Julie 9, 2015 om 2:24 nm
Stem saam. Dis ‘n vulgêre “sport”. Pragtige fotos. Die ou luiperd het indrukwekkende battle scars aan sy oor!
Julie 9, 2015 om 2:27 nm
Lewies,hy is ‘n legende in die Sabie-Sandreservaat.Was op sy dag ‘n gedugte teenstander.Dis verskriklik hartseer om te sien hoe maer en verfoes die ou nou is.
Julie 9, 2015 om 2:54 nm
nog ‘n stukkie wonderlike nuus 🙂
Julie 9, 2015 om 3:00 nm
Ek wens ons spul wil ook bykom! Seker te veel geld onder die tafel deur.
Julie 9, 2015 om 3:50 nm
en moenie vergeet van die wildveilings nie! Dis groot geld daardie…..
Julie 9, 2015 om 3:54 nm
Veral die besonder geteelde spesies..goue Swartwitpense,wit leeus,swart springbokke ens.Hoe belaglik!
Julie 9, 2015 om 5:25 nm
Daai laaste luiperd laat nie met hom sukkel nie. Ek hide elke jagfoto op my fb profiel maar ook alles van die SPCA want ek kan daar niks aan verander
Julie 10, 2015 om 9:56 vm
Daardie luiperd was juis knorrig,want die ou afgeleefde een het probeer om van sy vleis te steel.Hulle het selfs mekaar gegryp.
Julie 10, 2015 om 4:45 nm
Ai dis ook hartseer…
Julie 9, 2015 om 8:27 nm
Julie 9, 2015 om 9:06 nm
Ek stem saam, ek jag liewers met ‘n kamera.
Julie 10, 2015 om 9:57 vm
Beslis..en dis baie makliker en minder morsig!
Julie 10, 2015 om 7:09 vm
Pragtige fotos. Jag is beslis nie n sport nie dis openlike moord. Goed om te hoor van Botswana. Vermindering van diere op klein stkkies grond is belangrik. Waarom nie eers dit na ander dele stuur nie. Die geblikte diere is werklik n skande vir die mensdom. Geld of te nie dit bly koelbloedige moord
Ongelukkig sit geld en hebsug agter alles.
Julie 10, 2015 om 9:01 nm
Ja veral daardie geld! Om wat mee te doen? Verdere diere aanhou
Julie 10, 2015 om 6:37 nm
Pragtige foto’s! Die bokkie se wimpers is bekoorlik en ‘n dikkop is my heel gunsteling-voël. Waarvan ek wel hou, is die parodie op jagtrofeë, van krale of gehekelde laslappies, dis so ‘n treffende stuk kritiek, nie waar nie?
Julie 13, 2015 om 1:03 nm
Ja beslis! Dankie vir inloer.Blog jy nog? Ek het jou lanklaas raakgelees.
Julie 13, 2015 om 7:18 nm
Ek’s maar stil want my kleindogtertjie hou my besig! Beskou myself egter nog steeds as ‘n blogger.
Julie 13, 2015 om 8:53 nm
Ja,jy moenie verdwyn nie..ek geniet jou skrywes!
Julie 11, 2015 om 9:51 nm
Die koppe is pragtig geskiet. Ek haat jag ook… EK was mos ‘n paar dae gelede by die Sudwalla grotte en daar was ‘n uitstalling van die Kaapse Leeu en Kaapse Zebra wat uitgesterf het te danke aan die flippen mensDOM… dit het my hart gebreek…. jagters SUIG
Julie 13, 2015 om 1:01 nm
Ja Wolfie…dis die mensDOM..nes jy daar skryf!
Julie 12, 2015 om 3:35 nm
Ek hou ook nie van koppe teen die mure nie, veral nie van koppe van diere wat deur uitwissing bedreig word nie. Tog was daar in my kinderhuis horings teen die mure, bloot omdat dit sulke mooi horings was. Die bokke is nie geskiet ter wille van hul mooi horings nie, maar ter wille van die vleis, wat ons geëet het.
Ek het as vleis-eter groot geword en is nie teen jag vir die pot nie.
Maar ek respekteer ook jou siening.
Julie 13, 2015 om 12:59 nm
Ek verstaan dit Toortsie.Ek het ook groot geword in dieselfde tyd en gedink die horings en koppe is pragtig.Soos die tyd aanstap het ek begin besef dat dit tot die verlede behoort.Die mens moet aanbeweeg en behoort van beter te weet,dat dit ‘n uitgediende praktyk is.
Julie 18, 2015 om 5:48 nm